Sabinet | Volume 121 Number 3344
Volume 121 Number 3344, 2020
Die Kerkblad - Volume 121 Number 3344, April 2020
Volume 121 Number 3344, April 2020
Kerkskeuring vanuit Bybelse perspektief
Die onderwerp van kerkskeuring (of een of ander nuwe konfigurasie van kerklike eenheid en samewerking) duik in die laaste tyd kort-kort op. Dit is veral na aanleiding van die besluit van die Algemene Sinode van die NG Kerk oor selfdegeslag huwelike en toelating van homoseksuele predikante waar gemeentes sodanige persone wil beroep. Kerke en Sinodes van die NG Kerk vergader en neem besluite oor moontlike onttrekking van finansiële bydraes aan die Algemene Sinode en ander vorme van protes. In die debat figureer ’n hele aantal sake, soos menseregte, menswaardigheid, verdraagsaamheid, uiteenlopende standpunte oor seksualiteit, ensovoorts. Daar is egter ook ’n leerstellige aspek wat telkens genoem word, naamlik die leer oor die Skrif (bv. Skrifbeskouing en Skrifverklaring, of hermeneutiek).
Weerligstrale en aasvoëls se boodskap
Source: Die Kerkblad 121, pp 5 –6 (2020)
Dis kort voor Jesus se gevangeneming en kruisiging. Vir die Fariseërs is dit die regte tyd om die groot vraag aan Jesus te stel: Wanneer gaan die koninkryk van God dan kom?
Die koronavirus en Paasfees
Die wêreldnuus is die afgelope weke oorheers deur berigte oor die koronavirus. Terwyl alle moontlike maatreëls getref word om dit te bekamp, versprei dit soos ’n veldbrand van die een land na die ander, ook Suid-Afrika.
In die “global village” waarin ons woon, met miljoene mense elke dag op internasionale vlugte of lughawens, is dit feitlik onmoontlik om die verspreiding te keer. ’n Enkele nies van iemand wat besmet is, is genoeg om ’n hele aantal mense in sy/haar nabyheid op ’n vliegtuig, by ’n sportbyeenkoms of waar ook al, ook te besmet.
Die virus raak ook nie net diegene wat dit opdoen en hulle naasbestaandes nie. Alles behalwe. Korona het wêreldmarkte laat tuimel en die moontlikheid van ’n wêreldresessie geskep. Lugrederye en vakansie-oorde lei miljarde rande se verliese, ensovoorts. So raak dit elkeen van ons in ’n mindere of meerdere mate as dit met die ekonomie net nog slegter gaan.
Kerkregering in tye van onrus in gereformeerde kerke
As ons na die wêreld om ons kyk, lyk dit of die vier winde vanuit die noorde, die ooste, die suide en die weste saamspan om ons lewens deurmekaar te waai. Niks ontkom die kragte wat tans in die wêreld los is nie – die politiek, die ekonomie, sosio-maatskaplike verhoudings.
Nuwe wetgewing vir Hoër Onderwys bied uitdagings vir die TSP (1996 – 2005) - die geskiedenis van die TSP (12)
Source: Die Kerkblad 121, pp 10 –11 (2020)
Die Kuratore het in Junie 2004 kennis geneem van die besluit van die Bybelgenootskap om voort te gaan met ’n nuwe brontaalgerigte vertaling van die Bybel in Afrikaans waarby van die professore aan die TSP moontlik vir die volgende 10 jaar betrokke sal wees.
Die fees van Paasfees en die fees van die lewe
Source: Die Kerkblad 121, pp 12 –13 (2020)
Die golf van die wêreldwye sekularisasie van die samelewing spoel ook oor Suid- Afrika. Die twee publieke vakansiedae in ons land wat enigsins nog ’n Christelike konnotasie het, en die samelewing se viering hiervan, weerspieël stelselmatig (en ongelukkig) hierdie wêreldwye tendens.
Paasfees (die naweeklange herdenking van Christus se versoeningswerk en wat ingelui word deur Goeie Vrydag en afgesluit word met Paassondag) word dadelik opgevolg met Gesinsdag wat dit vir menige ’n aanloklike wegbreek-langnaweek maak.
So ook Kersdag wat onmiddellik gevolg word deur Welwillendheidsdag. Die praktiese belewenis van hierdie twee Christelike feesdae in die verlengde samehang met ’n publieke of wêreldse vakansiedag, verdof vir baie die diep betekenis en waarde daarvan.
Vroue by die kruis en graf
Source: Die Kerkblad 121, pp 14 –15 (2020)
Terwyl die opgesweepte skare Jesus aan die kruis spot en spoeg, staan daar ’n groepie bedeesde en bedroefde mans en vroue stil en in hulleself gekeer. Die vonnis word voltrek. Moet hulle vlug soos Petrus? Hulle is magteloos om hulle Leermeester te help.
Sondag : ons Here leef!
Source: Die Kerkblad 121, pp 16 –19 (2020)
In: Die Messias het gekom! T van der Walt. PTP, 2007
Dit is wat Sondag “die dag van die Here” (Op. 1:10) gemaak het: die feit dat dit die dag was waarop ons Here Jesus Christus opgestaan het uit die dood. Daarom is elke Sondag ’n feesdag, ’n dag waarop ons sy opstanding met blydskap herdenk, maar ook ’n dag waarop ons telkens opnuut ons lewens aan Hom toewy.
God het die kerk gekies - Efesiërs 1:1-14
Source: Die Kerkblad 121, pp 20 –21 (2020)
Wie is die kerk en hoe moet ons kerk wees? Hierdie is die twee vrae wat die brief aan die Efesiërs beantwoord.
Net soos die res van die Woord, was die brief aan die Efesiërs nie net vir hulle bedoel gewees nie, maar vir die Here se kerk van alle tye en plekke.
Ons eie TV-platform: http://www.glomedia.tv/
Source: Die Kerkblad 121, pp 23 –23 (2020)
Die GKSA en die NHK het saam ons eie TV-platform geskep om goeie Christelike programme op professionele TV standaard te vervaardig. Hoewel die vervaardiging eers vanjaar begin het, is baie ure en baie soorte programme vir jonk en oud reeds beskikbaar. Programme word weekliks bygevoeg.
Herderlike brief : Covid 19-virus
Authors: Cassie Aucamp and Marcel Floor
Source: Die Kerkblad 121, pp 24 –25 (2020)
Met die maatreëls wat pres. Cyril Ramaphosa op 15 Maart 2020 ingestel het, word elkeen van ons direk gekonfronteer oor ons lewenswyse en optrede. Vir die eerste keer in menseheugenis is daar ’n noodtoestand in ons land wat ons eredienste direk raak, met die verbod op samekomste van meer as 100 mense.
Uitnodiging : akademiese konferensie
Source: Die Kerkblad 121, pp 26 –26 (2020)
Ter viering van die 200-jarige bestaan van die Bybelgenootskap in Suid-Afrika, sowel as ’n vooruitskouing vir die bekendstelling van Die Bybel: ’n Direkte Vertaling in November 2020, organiseer die Teologiese Skool Potchefstroom in samewerking met die Fakulteit Teologie van die NWU ’n akademiese konferensie. Hiermee wil ons jou graag uitnooi om tydens hierdie geleentheid ’n kongresvoordrag te lewer.
Program : Akademiese Konferensie – Bybelgenootskap 200 Donderdag 23 Julie 2020 / Programme : Academic Conference – Bible Society 200 Thursday July 23 2020
Source: Die Kerkblad 121, pp 27 –27 (2020)
Hartlike gelukwense aan die volgende emeriti/emerituseggenotes/-weduwees met hulle verjaardae in April
Neerlegging van amp van predikant
Boeke deur prof VE d'Assonville